als_Latn dik_Latn sag_Latn
Totti feston me selfie golin e barazimit
“E kisha menduar gjatë javës”, i tha Totti SkyItalia pas ndeshjes. “Momentalisht selfiet janë në modë dhe mendova se ky do të ishte një moment unik që nuk do të përsëritej më. I kërkova Guido Nannit të ma sillte telefonin tim, nëse shënoja”
Politiko
E Diel, 11 Janar 2015 | 18:38
0 Komente.
Totti me gjasë ka bërë selfien më të famshme në histori kur ka fotografuar veten pas golit të barazimit të shënuar në derbin lokal Roma – Lazio, që përfundoi 2-2.
Ishte ky derbi i 40’të, -rrafsh 21 vjet pasi ka luajtur të parin – dhe megjithësë vetë Totti ka 39 vjec, ai vazhdon të ofrojë magji sa herë shkel fushën e gjelbër.
Në minutën e 63, erdhi momenti special i derbit. Lazio kishte avancuar 0:2 në pjesën e parë dhe kur dukej se gjithcka kishte përfunduar, Totti kishte zvogëluar avantazhin në minutën 47, për t’i dhënë shpresë Romës.
Ky moment, shënimi i golit të dytë të barazimit dhe selfie që bëri më pas Totti është shëndërruar në senzacion viral në internet dhe do të jetë një nga gjërat më interesante që do të bisedohen në Romë për vite me radhë.
Totti ekzekutoi një vollej madhështor dhe akrobatik para se të vraponte te Guido Nanni, trajneri i portierëve për t’ia marrë telefonin për të bërë një selfie. Si një perandor romak nga shekulli I, Totti bënte me gisht drejt kamerave.
“E ksha menduar gjatë javës”, i tha Totti SkyItalia pas ndeshjes. “Momentalisht selfiet janë në modë dhe mendova se ky do të ishte një moment unik që nuk do të përsëritej më. I kërkova Guido Nannit të ma sillte telefonin tim, nëse shënoja”
Edhe një gjë është interesante për Tottin. Sa herë ka shënuar ai, Roma nuk ka humbur nga Lazio.
Me golat e sotëm ai tregoi sei forma është një kaluese, por klasi mbetet.
Është e paevitueshme që festimi i tij do të kopjohet nga lojtarët tjerë që do të shënojnë në të ardhmen, por një gjë nuk mund të kopjohet – gjenialiteti i Tottit në futboll.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn